Diari Oficial de la Generalitat Valenciana


Sumari del DOGV 7772, del 02-05-2016 (2016/2601)

Notificació de la sentència dictada en el procediment de divorci contenciós número 777/2015.
--------------------------------------------------------------------------------------------

### Dades del document

Número de DOGV
:   7772

Data del DOGV
:   02-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2601


Organisme emissor
:   Jutjat de Primera Instància i Instrucció Número 2 de Moncada

Tipus de document
:   Edicte

Notificació de la sentència dictada en el procediment de divorci contenciós número 777/2015. [2016/2601]  
Procediment: divorci contenciós 000777/2015.  
De: Ekaterina Nechausova.  
Procuradora: Paula Miguel Ruiz.  
Contra: José Luis Rubio Viejas.  
Procurador/a: -  
Fernando Puig Gómez, lletrat de l'Administració de Justícia del Jutjat de Primera Instància i Instrucció número 2 de Moncada, fa saber que:  
En virtut d'allò que s'ha acordat en les actuacions de referència, i de conformitat amb el que disposen els articles 156.4 i 164 de la Llei d'Enjudiciament Civil, per aquest edicte es notifica a José Luis Rubio Viejas, amb DNI número 33655..., la Sentència número 1/2016, de data 4 de gener de 2016, dictada en el procediment de divorci número 777/2015 la dispositiva de la qual, literalment, és la següent:  
  
«Dispositiva  
Decrete la dissolució per divorci del matrimoni format per Ekaterina Nechausova i José Luis Rubio Viejas i ordene els efectes següents:  
  
1. S'estableix la pàtria potestat compartida del fill comú, de manera que ambdós progenitors hauran d'acordar de comú acord totes les decisions de gran transcendència que afecten el fill d'ambdós, com ara empadronament, centre escolar, etcètera. A falta d'acord, serà el jutge competent qui decidisca d'acord amb tots els extrems inherents a la pàtria potestat.  
2. S'atribueix a la mare la guarda i custòdia del fill menor N. R. N.  
3. S'estableix un règim de visites a favor del pare de caps de setmana alterns, els dissabtes des de les 12.00 hores fins a les 20.00 hores del diumenge; i les vacacions escolars (Nadal, Setmana Santa i estiu) es gaudiran per meitat, triant, en cas de desacord, la mare els anys parells i el pare els imparells.  
4. S'estableix una pensió d'aliments a favor del menor, a càrrec de José Luis Rubio, per import de 200 euros mensuals, que hauran d'abonar-se en els primers cinc dies de cada mes en el compte de la mare en l'entitat Banco Santander 8087-8620-39-7567753787. La quantitat esmentada s'actualitzarà anualment de conformitat amb l'evolució de l'índex de preus al consum.  
Les despeses extraordinàries del menor seran sufragades per meitat per ambdós progenitors (com ara despeses mèdiques o farmacèutiques no cobertes per la Seguretat Social, així com les despeses educatives, relatives a matrícula, activitats extraescolars i material escolar obligatori).  
5. S'atribueix a la mare l'ús de l'habitatge familiar, atés que té atorgada la guarda i custòdia del menor. L'habitatge esmentat es troba arrendat, per la qual cosa es faran les gestions oportunes perquè l'arrendatari se substituïsca, i aparega la senyora Nechausova com a arrendatària de l'habitatge i no el senyor Rubio, que figura en l'actualitat com a arrendatari.  
No pertoca la imposició de costes.  
Una vegada siga ferma aquesta sentència, notifiqueu-la al registre civil on consta inscrit el matrimoni dels cònjuges.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'interposarà per mitjà d'escrit presentat en aquest jutjat en el termini de 20 dies hàbils comptadors des de l'endemà de la notificació. De conformitat amb el que disposa la disposició addicional 15a de la Llei Orgànica 1/2009, de 3 de novembre, la part recurrent haurà de constituir un dipòsit per a recórrer per import de 50 euros, excepte el ministeri fiscal i les entitats exemptes que es contenen en el precepte legal esmentat. En el moment d'interposar el recurs, cal acreditar que s'ha consignat la quantitat objecte de dipòsit en l'entitat de crèdit Banesto i en el compte de consignacions d'aquest jutjat.  
Aquesta és la meua sentència, que pronuncie, mane i firme.»  
  
Moncada, 18 d'abril de 2016.- El lletrat de l'Administració de Justícia: Fernando Puig Gómez.